**Lyuis Karl Devidson Hemilton** (7 yanvar 1985[…]) — Britaniyalı idmançı, Formula-1 pilotu, 7 qat dünya çempionu (2008, 2014, 2015, 2017, 2018, 2019 , 2020).

Bioqrafiya
----------

Lyuis Hemilton 1985-ci il yanvarın 7-də
İngiltərənin Stiveneyc şəhərində anadan olub.Adının doqquzqat olimpiya çempionu olan
amerikalı atlet Karl Lyuisdən götürüldüyü
deyilir, lakin sürücünün özü bunu təkzib edib.
Atası Əntoni Qrenada əsilli britaniyalı zənci, anası Karmen isə ağdərilidir.Lyuis Hemiltonun iki yaşı olanda valideynləri ayrılıb.Lyuis Hemilton anası və iki ögey bacısı – Nikola və Samanta ilə yaşayıb.Onun 12 yaşı tamam olduqda isə atasının yanına köçür, ögey anası Linda və ögey
qardaşı Nikolas ilə birlikdə yaşayır. Nikolas da yarışçıdır, lakin serebral iflicdən əziyyət çəkdiyindən, onun üçün xüsusi modifikasiya
edilmiş maşınlarla yarışır.

2007-ci ilin noyabr ayından Nikol Şerzinger ilə
münasibətdə olan Lyuis 2010-cu ildə ondan
ayrılır. Lakin sonradan dəfələrlə bir yerdə
görünürlər.2013-cü ildə yenidən birlikdə
olduqlarını bildirirlər, lakin 2015-ci ilin fevral
ayında münasibətlərinə son qoyurlar. Lyuis Monakoda yaşayır. Yarışlara və başqa ölkələrə
gəzintiyə qırmızı rəngli Bombardier Challenger
600 markalı şəxsi təyyarəsi ilə gedən Lyuisin
maşınlara marağı da böyükdür. Pagani,
Mercedes-in bir neçə modeli ilə yanaşı, Ferrari
LaFerrari-si də var.

Sürücülük karyerası
-------------------

1991-ci ildə atası Lyuisə radiodalğa ilə idarə
olunan maşın alır. Lyuis bu maşınlarla keçirilən
çempionatda ikinci olur və özündən yaşda
böyük olanları məğlub edir. Həmilton kartinqə
səkkiz yaşında başlayır və istedadını ilk
günlərdən göstərə bilir. Müxtəlif yarışların qalibi olur. 1995-ci ildə avtoqraf mərasimində
Ron Dennisə deyir: "Salam, mən Lyuis
Həmiltonam. Mən kartinqdə Britaniya
çempionatında qalib gəlmişəm və bir gün
sənin üçün, McLaren üçün sürmək istəyirəm.
Ron Dennis də onun imza üçün uzatdığı kitaba belə yazır: "Mənə doqquz il sonra zəng et. Onda sənin üçün bir şey düşünərik". Lakin Ron Dennis
onu 1998-ci ildə Britaniyadakı ikinci uğurunu
qazandıqdan sonra McLaren-in gənc sürücülər
proqramına dəvət edir. Onların müqaviləsinə
yaxşı nəticələr əldə edəcəyi təqdirdə, gələcəkdə Formula 1-də yarışmaq da daxil
idi. TeamMBM.com komandasının tərkibində
2000-ci illərin əvvəlində Formula A və Formula
Super A seriyalarında qalib gəlir. Həmin vaxt
onun komanda yoldaşı Niko Rosberq olur.
Əvvəlcə çox yaxşı dost, sonra komanda yoldaşı olacağı, sonra da münasibətləri pozulacaq
Niko Rosberq… Formula Renault-da yarışdıqdan sonra 2004-cü
ildə Formula 3-də iştirak edir və bir qələbə
qazandığı mövsümdə beşinci yeri
tutur. Buradakı uğurlardan sonra 2006-cı ildə
ART Grand Prix komandasının tərkibində GP2
seriyasına keçir. Bir il əvvəl isə Niko Rosberq məhz həmin komandanın tərkibində seriyanın
qalibi olmuşdu. Lyuis də Niko Rosberqin uğurunu
təkrarlayır və 2006-cı ildə GP2 çempionu olur.
Xuan Pablo Montoyanın Formula 1-dən getməsi
ilə Lyuis üçün avtoidmanın zirvəsi sayılan
seriyaya yaşıl işıq yanır.

### Formula 1

#### 2007

Lyuisin McLaren-də komanda yoldaşı ikiqat dünya çempionu Fernando Alonso olur. Həmilton Avstraliyadakı debüt yarışındaca podiuma yüksəlməyi bacarır. İlk qələbə isə Kanadada qazanılır. Mövsümün ilk doqquz yarışını podiumda başa vurur. Nürburqrinqdə keçirilən Avropa Qran Prisində sıralanma turunda təkər yaxşı taxılmadığı üçün qəzaya uğrayan Lyuis təcili xəstəxanaya aparılır, lakin şüuru yerində olur. Növbəti gün həkimlər onun yarışa çıxa biləcəyini açıqlayırlar. Lakin xal zonasına düşə bilmir. Macarıstanda sıralanma turunda Fernando Alonso ən sürətli dövrəni vurur,lakin pitdə Lyuisi ləngitdiyi üçün startda beş yer itirmə cəzası verilir. Bu hadisə ikilinin münasibətlərini pisləşdirir.Braziliyadakı son yarışa çempionatın lideri kimi yollanan Həmilton yarışı yeddinci yerdə tamamlaya bilir. Fernando Alonso üçüncü olur və onların hər ikisi 109 xal toplayırlar. Çempion isə yarışda qalib gələrək xalını 110-a çatdıran Kimi Rəykkönen olur. Həmin ilin oktyabr ayında FİA BMW Sauber və
Williams komandalarının yanacaqdan istifadədə qayda pozuntularına yol verdiklərini düşünərək araşdırmalar aparır. Əgər həmin komandaların sürücüləri cəzalandırılsa, Lyuis Braziliyadakı yarışı beşinci yerdə bitirmiş olacaqdı və Kimi Raykkoneni bir xal üstələyərək titulu əldə edəcəkdi. Lakin bu baş vermir. Lyuis də BBC-ə verdiyi müsahibəsində digər sürücülərin cəzalandırılması ilə qazanılacaq titulu istəmədiyini bildirir. Komandanın sürücülərinin
arasındakı soyuq münasibət onlardan birinin
komandadan gedəcəyi barədə şayiələrin yayılmasına sabəb olur.Ferrari rəhbərliyinin
Həmiltonu komandaya gətirmək istədiyi bildirilir. Lakin bu, baş vermir – Fernando Alonso komanda ilə qarşılıqlı razılıqla müqaviləsini vaxtından əvvəl bitirir və Renault-ya qayıdır.

#### 2008

Növbəti mövsüm onun komanda yoldaşı Heykki Kovalaynen olur.Lyuis də komanda ilə 2012-ci ilin sonuna qədər olan yeni müqavilə imzalayır. Mövsüm Lyuis Həmilton ilə Felipe Massanın titul uğrunda mübarizəsi ilə keçir.Hər iki sürücü Braziliyaya qədər beş qələbə qazanır, son yarışa yollanarkən Lyuis Hemiltonun 94,Felipe Massanın isə 87 xalı olur.Felipe Massa yarışda qalib gələcəyi halda,Lyuis Hemiltona titul qazanmaq üçün beşincilik kifayət edirdi.Felipe Massa yarışa pouldan,Lyuis Hemilton isə dördüncü yerdən başlayır. Yarışın sonuna yaxın Sebastyan Fettel onu keçir və Lyuis Hemilton 6-cı yerə düşür, sliklərlə davam edən Timo Qlok da
ondan öndə olur.Felipe Massa yarışda qalib
gəlir və çempion olduğunu düşünür.Ferrari
boksunda hamı çempionluğa sevinərkən,Lyuis
Hemilton son döngədə Timo Qloku keçir və beşinci yeri tutaraq ən gənc dünya çempionu adını Fernando Alonsodan alır.

#### 2009

2009-cu ilin ilk yarışından FİA-nın hakimlərinə
"yalançı sübut" göstərdiyi üçün yarışdan
diskvalifikasiya edilən Lyuis daha sonra Çarli Uaytinqdən buna görə üzr istəyir. Mövsüm
ərzində Brawn GP və Red Bull komandaları
daha güclü təsir bağışlayırlar. Lyuis Macarıstan və Sinqapurda qələbə qazanır. Mövsümü 49
xalla beşinci yerdə başa vurur.

#### 2010

2010-cu ildə
Kovalaynen komandadan gedir və onu son
dünya çempionu Censon Batton əvəzləyir.
Mövsümdəki ilk qələbəsini İstanbulda qazanır.
Kanadada ikinci qələbəsini əldə edir və çempionatda liderliyə yüksəlir. Mövsümün son
yarışlarında əhəmiyyətli xallar itirən Lyuis Əbu Dabidəki son yarışda ikinci olur və ən gənc
çempion adını Sebastyan Fettelə verməli olur.

#### 2011

Red Bull-u "İçki şirkətinin komandası"
adlandırdığı 2011-ci ildə Çində, Almaniyada və
Əbu Dabidə qələbələr qazanır. Çempionatı 227
xalla beşinci yerdə vurur və 270 xalla ikinci
olmuş Censon Battona kifayət qədər böyük
fərqlə uduzur.

#### 2012

2012-ci ilin yeddinci
yarışı olan Kanada Qran Prisində qalib gəlir –
beləliklə, mövsümün yeddinci yarışında qələbə
qazanan yeddinci sürücü olur. Valensiyadakı
yarışın gedişində hətta çempionatda liderliyə
də yüksəlir. Lakin Pastor Maldonado ilə insidentdən sonra yarışı dayandırmalı olur.
Fernando Alonso qazandığı qələbə ilə liderliyə
yüksəlir. Lyuis keçilməz olduğu Kanada və
Macarıstan Qran Prilərində, yenidən təqvimə
qayıtmış ABŞ Qran Prisində qələbələr qazanır.
Ostində qalib gələn ilk sürücü olur. Mövsümü 190 xalla dördüncü yerdə başa vurur. 2012-ci ilin sentyabr ayında növbəti
mövsümdə Mercedes-də çıxış edəcəyi
açıqlanır. Yeni komandası ilə üçillik müqavilə
bağlayır və yaxşı tanıdığı Niko Rosberq ilə
komanda yoldaşı olur.

#### 2013

2013-cü il də Red Bull-
un üstünlüyü ilə keçir. Mercedes AMG Konstruktorlar Kubokunda Ferrari-ni altı xalla
üstələyərək ikinci ola bilir. Həmilton bu
mövsümü də qələbəsiz başa vurmur –
Macarıstanda podiumun zirvəsinə yüksəlir.

#### 2014

2014-cü ildə turbo motorlara keçiddən sonra
Mercedes qarşısıalınmaz olur.
Avstraliyada Həmilton yarışxarici qalır və
Niko Rosberq qalib gəlir. Növbəti beş yarışda iki sürücü podiumda ilk iki yeri tuturlar. Bu
yarışların ilk dördündə qalib gələn Həmilton olur. Lakin Monakoda sıralanma turundakı
hadisələr iki sürücü arasında narazılıqları
başladır. Sıralanma turunun sonunda lider olan
Niko Rosberqin maşını yoldan çıxır, sonra isə trasa qayıdır. Buna görə sarı bayraqlar çıxır.
Həmilton sürətli dövrəsini vura bilmir,Niko Rosberq poulun sahibi olur. Məsələ FİA tərəfindən də araşdırılır, lakin heç bir cəza verilmir.Belçikadakı yarışda aralarında yaşanan insident onların münasibətini daha da
soyuqlaşdırır. Həmilton mövsümdə daha yeddi
qələbə qazanır. İkiqat xalların verildiyi Əbu Dabi yarışında qalib gələrək ikinci titulunu əldə
edir.

#### 2015

Həmilton və Mercedes 2015-ci ilə də yaxşı
başlayırlar. Lyuis İspaniyadakı yarışa qədər
Niko Rosberqe keçilmir.Monako Qran Prisi yenə də yaddaqalan olur – yarışın son dövrələrində Təhlükəsizlik Maşını trasa çıxarkən komanda yarışın lideri Lyuisi pit- stopa çağırır. Lyuis eyni addımın Niko Rosberq üçün də
atılacağını gözləyir, lakin belə olmur.
Britaniyalı trasa Niko Rosberq və Sebastyan Fettelden arxada qayıdır və yarışı üçüncü yerdə tamamlayır. Bu,Niko Rosberqin Monakoda ardıcıl üçüncü qələbəsi
olur. Komanda hadisəyə səbəb kimi Lyuisin trasdakı yerini təyin edə bilmədiklərini göstərir
və Toto Volff yarışdan dərhal sonra verdiyi
müsahibədə ondan üzr istəyir. Podiumda isə
Lyuis çox pərişan görünür.Lyuis
ABŞ Qran Prisində çempionluğunu elan edir. Yarışın startında ilk döngədə komanda
yoldaşını trasdan çölə atır və bu da onların
onsuz da pis olan münasibətlərini daha da
pisləşdirir. Podium mərasimindən əvvəl
Niko Rosberqin şapkasını onun üstünə atır, o da eyni qaydada şapkanı "geri göndərir".Niko Rosberq mövsümün son üç yarışında qalib gəlir.

#### 2016

2016-cı ilə Niko Rosberq
möhtəşəm başlayır və keçən mövsümün
sonunda yarımçıq qoyduğu işi davam etdirir –
ilk dörd yarışda qalib gələrək qələbə seriyasını
yeddiyə çıxardaraq Alberto Askari və Mixael Şumaxerin nailiyyətini təkrarlayır. Ən çox ardıcıl qələbəni isə 2013-cü ildə Sebastyan Fettel qazanıb – 9 qələbə.Niko Rosberqin seriyası İspaniyada da davam edə bilərdi, lakin yarışın ilk dövrəsində lider olduğu halda Həmiltonla insidentdən sonra hər ikisi yarışı yarımçıq saxlayır. Lyuis mövsümdəki ilk qələbəsini Monakoda qazanır.Red Bull-un Daniel Rikiardonu pit-stopda ləngitməsi ilə liderliyə yüksəlir və bunu əldən vermir. Qələbədən özünə gələn Həmilton Bakıdakı yarış istisna olmaqla, növbəti altı yarışın beşində qələbə qazanır.Avstriyadakı yarışın son dövrəsində Niko Rosberq bolidi onun üzərinə sürür, lakin geriyə düşən özü olur və Həmilton qalib gəlir. Mövsümün ikinci hissəsinə Niko Rosberq daha yaxşı başlayır və dörd yarışda üç qələbə qazanır.Malayziyadakı yarışda lider olan Həmiltonun motoru partlayır,Red Bull sürücüləri həmin yarışı ilk iki sırada başa vururlar.Niko Rosberq Yaponiyadakı əzmkar qələbədən sonra titulun əsas namizədi olur. Mövsümün son dörd yarışında Lyuis qalib gəlir.Niko Rosberq isə bütün bu
yarışları ikinci yerdə vurur və titulu beş xal
fərqlə qazanır.Əbu Dabidəki son yarışda Lyuis
rəqiblərin Niko Rosberqe çatması üçün əlindən gələni edir, hətta trasda sürətini maksimum azaldır. Lakin istədiyinə nail ola bilmir. Mövsüm başa çatdıqdan sonra Niko Rosberq gözlənilmədən
karyerasını bitirdiyini açıqlayır.

#### 2017

Həmilton bu mövsüm 11 poul əldə etdi və bütün zamanların ən çox poul qazanma rekordunun sahibi oldu, davamlılığı( hər yarışı xalla bitirdi) və yeni komanda yoldaşı Valtteri Bottas ilə ciddi rəqabət olmaması ilə yanaşı, doqquz yarış qalibiyyəti əldə edərək, mövsümün ilk yarısında Fettel ilə xal kəsiri yaradaraq dördüncü çempionluğunu təmin etdi, bununla da mövsümün bitməsinə iki yarış qala çempionluğunu elan etmiş oldu.

Həmçinin bax
------------

* Niko Rosberq
* Mercedes
* Sebastyan Fettel
* Formula 1

İstinadlar
----------

1. ↑  .
2. ↑  Lewis Hamilton // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag
3. ↑  *Donaldson, Gerald.* "Lewis Hamilton - Hall of fame". formula1.com. FIA Formula One World Championship Limited. 8 October 2018 tarixində arxivləşdirilib. İstifadə tarixi: 23 June 2022.

Mənbə
-----

* Rəsmi saytı
* Dünya çempionları: Lyuis Həmilton

  


| ⛭Komandalar və sürücülər. Formula 1 2021-ci il mövsümü |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Alfa Romeo-Ferrari | AlphaTauri-Honda | Alpine-Renault | Aston Martin-Mercedes | Ferrari |
| 
* 7. Kimi Raykkonen
* 99. Antonio Covinassi

 | 
* 10. Pyer Qasli
* 22. Yuki Tsunoda

 | 
* 14. Fernando Alonso
* 31. Esteban Okon

 | 
* 5. Sebastyan Fettel
* 18. Lens Stroll

 | 
* 16. Şarl Lekler
* 55. Karlos Sayns (oğul)

 |

 |

 |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
| Haas-Ferrari | McLaren-Mercedes | Mercedes | Red Bull-Honda | Williams-Mercedes |
| 
* 9. Nikita Mazepin
* 47. Mik Şumaxer

 | 
* 3. Daniel Rikkardo
* 4. Lando Norris

 | 
* 77. Valtteri Bottas
* 44. Lyuis Həmilton

 | 
* 11. Serxio Perez
* 33. Maks Ferstappen

 | 
* 6. Nikolas Lətifi
* 63. Corc Rassell

 |

 |

 |

| Formula 1 dünya çempionları |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

**1950**  Cuzeppe Farina
**1951**  Xuan Manuel Fanxio
**1952**  Alberto Askari
**1953**  Alberto Askari
**1954**  Xuan Manuel Fanxio
**1955**  Xuan Manuel Fanxio
**1956**  Xuan Manuel Fanxio
**1957**  Xuan Manuel Fanxio
**1958**  Mayk Hotorn
**1959**  Cek Brebem

 | 

**1960**  Cek Brebem
**1961**  Fil Hill
**1962**  Fil Hill
**1963**  Cim Klark
**1964**  Con Sörtis
**1965**  Cim Klark
**1966**  Cek Brebem
**1967**  Denni Halm
**1968**  Qrem Hill
**1969**  Ceki Stüart

 | 

**1970**  Yohen Rindt †
**1971**  Ceki Stüart
**1972**  Emerson Fittipaldi
**1973**  Ceki Stüart
**1974**  Emerson Fittipaldi
**1975**  Niki Lauda
**1976**  Ceyms Hant
**1977**  Niki Lauda
**1978**  Mario Andretti
**1979**  Codi Şekter

 | 

**1980**  Alan Cons
**1981**  Nelson Pike
**1982**  Keke Rosberq
**1983**  Nelson Pike
**1984**  Niki Lauda
**1985**  Alen Prost
**1986**  Alen Prost
**1987**  Nelson Pike
**1988**  Ayrton Senna
**1989**  Alen Prost

 | 

**1990**  Ayrton Senna
**1991**  Ayrton Senna
**1992**  Naycel Mensell
**1993**  Alen Prost
**1994**  Mixael Şumaxer
**1995**  Mixael Şumaxer
**1996**  Deymon Hill
**1997**  Jak Vilnyöv
**1998**  Mika Hakkinen
**1999**  Mika Hakkinen

 | 

**2000**  Mixael Şumaxer
**2001**  Mixael Şumaxer
**2002**  Mixael Şumaxer
**2003**  Mixael Şumaxer
**2004**  Mixael Şumaxer
**2005**  Fernando Alonso
**2006**  Fernando Alonso
**2007**  Kimi Raykkonen
**2008**  Lyuis Hemilton
**2009**  Censin Batton

 | 

**2010**  Sebastyan Fettel
**2011**  Sebastyan Fettel
**2012**  Sebastyan Fettel
**2013**  Sebastyan Fettel
**2014**  Lyuis Hemilton
**2015**  Lyuis Hemilton
**2016**  Niko Rosberq
**2017**  Lyuis Hemilton
**2018**  Lyuis Hemilton
**2019**  Lyuis Hemilton

 | 

**2020**  Lyuis Hemilton

 |

 |



|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram · YouTube |
| Tematik saytlar | AS.com · Driver Database · motorsportstats.com (yarışçı) · racing-reference (yarışçı) · Česko-Slovenská filmová databáze · IMDb · MusicBrainz |
| Lüğətlər və ensiklopediyalar | Böyük katalan · Böyük norveç · Laruss ensiklopediyası · Britannica (onlayn) · Brockhaus · Munzinger · Notable Names Database · Prabook · Treccani · Universalis |
| 

| Normativ yoxlama |
| --- |
| BIBSYS: 1634286305665 · BNF: 156139787 · CONOR: 133786467 · GND: 1126044040 · GTAA: 209650 · ICCU: VIAV159550 · ISNI: 0000000078492376 · LCCN: no2008012823 · LNB: 000261881 · NDL: 01141897 · NKC: js20070824004 · NLP: a0000003835158 · NTA: 318146843 · SUDOC: 257626220 · VIAF: 27390301 · WorldCat VIAF: 27390301 |

 |